**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL BALSŲ SKAIČIAVIMO KOMISIJOS IŠRINKIMO**

2017 m. rugsėjo 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 13 straipsnio 9 dalimi, Rokiškio rajono savivaldybės tarybos veiklos reglamento, patvirtinto 2015 m. kovo 27 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“, VI skyriaus 76 punktu,

Rokiškio rajono savivaldybės taryba n u s p r e n d ž i a :

Išrinkti balsų skaičiavimo komisiją:

Zenonas Viduolis – Darbo partija;

Jūratė Masteikienė – Lietuvos socialdemokratų partija;

Gintaras Girštautas – partija Lietuvos laisvės sąjunga (liberalai);

Vilius Pliuškis – partija ,,Tvarka ir teisingumas“;

Vytautas Masiulis – Rokiškio krašto koalicija „Už laisvę augti“;

Dijana Meškauskienė – Tėvynės sąjunga-Lietuvos krikščionys demokratai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Genovaitė Gavėnienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PASKYRIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Šiuo sprendimu siekiama išrinkti balsų skaičiavimo komisiją, kurios uždavinys – užtikrinti slapto balsavimo procedūrų atlikimą, skiriant rajono savivaldybės administracijos direktoriaus pavaduotoją.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas.

**Sprendimo projekto esmė.**

Naujai išrinkta Savivaldybės taryba savo įgaliojimų laikui iš tarybos narių slaptu balsavimu skiria mero pavaduotoją, administracijos direktorių, administracijos direktoriaus pavaduotoją.

Vadovaujantis Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, VI skyriaus 76 punktu, slaptai balsuojama tarybos patvirtintais balsavimo biuleteniais, kuriuos balsų skaičiavimo komisija antspauduoja ir išduoda tarybos nariams. Siūloma balsų skaičiavimo komisiją sudaryti iš visų gavusių tarybos mandatus kandidatų sąrašų atstovų, skiriant į balsų skaičiavimo komisiją po vieną kiekvieno sąrašo atstovą.

**Galimos pasekmės, priėmus siūlomą tarybos sprendimo projektą:**

**teigiamos** – įgyvendinta Lietuvos Respublikos vietos savivaldos įstatymo 13 straipsnio 9 nuostata;

**neigiamos** – nenumatyta.

**Kokia sprendimo nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**.

Papildomų lėšų poreikio nėra.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kanceliarijos skyriaus vedėja Genovaitė Gavėnienė